b'\n_START_ARTICLE_\nFoalele vacii\n_START_SECTION_\nConfuzii\n_START_PARAGRAPH_\nDatorit\xc4\x83 aspectului s\xc4\x83u buretele poate fi confundat numai cu pu\xc8\x9bine alte specii neotr\xc4\x83vitoare cum sunt: Bjerkandera adusta (necomestibil), Bondarzewia mesenterica sin. montana (necomestibil, iute), Grifola intybacea sin. Polyporus intybaceus (comestibil), Meripilus giganteus (comestibil) sau Polyporus umbellatus (comestibil).\n_START_SECTION_\nValorificare\n_START_PARAGRAPH_\nBuretele este cunoscut deja din secolul al XI-lea \xc3\xaen Japonia \xc8\x99i numit Maitake, ce \xc3\xaenseamn\xc4\x83 tradus \xe2\x80\x9eciuperc\xc4\x83 dansatoare\xe2\x80\x9d. Se spune c\xc4\x83 numele ar fi cauzat culeg\xc4\x83torilor, care dansau de bucurie, dac\xc4\x83 g\xc4\x83seau aceast\xc4\x83 ciuperc\xc4\x83 uria\xc8\x99\xc4\x83.\n_START_SECTION_\nCultivare\n_START_PARAGRAPH_\nDe 30 de ani, Grifola frondosa poate fi cultivat\xc4\x83 pe lemn \xc8\x99i substraturi speciale baz\xc3\xa2nd pe cele de cereale sau a\xc8\x99chii de lemn de fag, stejar, prun, castan, paltin, ulm, arin \xc8\x99i mesteac\xc4\x83n. Astfel provin \xc3\xaen prezent aproape toate aceste ciuperci prev\xc4\x83zute pentru consum, ca supliment alimentar \xc8\x99i pentru scopuri medicale din culturi.\n_START_SECTION_\nUtilizare medical\xc4\x83\n_START_PARAGRAPH_\n\xc3\x8en tradi\xc8\x9bia chinez\xc4\x83 \xc8\x99i japonez\xc4\x83, acest soi este considerat ciuperc\xc4\x83 medicinal\xc4\x83 care \xc3\xaent\xc4\x83re\xc8\x99te imunitatea, aici mai ales tuberculii subterani (de m\xc4\x83rimea unui cartof) sunt utiliza\xc8\x9bi ca medicament ce consolideaz\xc4\x83 sistemul imunitar, av\xc3\xa2nd capacitatea de a regla tensiunea arterial\xc4\x83, glucoza, insulina, colesterolul trigliceridele, fosfolipidele, \xc8\x99i pot fi utile chiar \xc8\x99i pentru pierderea \xc3\xaen greutate. Specia este bogat\xc4\x83 \xc3\xaen minerale (potasiu, calciu \xc8\x99i magneziu, \xc3\xaen vitaminele B2 , D2 \xc8\x99i niacin\xc4\x83 precum fibre \xc8\x99i aminoacizi. Un component activ \xc3\xaen ea pentru consolidarea activit\xc4\x83\xc8\x9bii sistemului imunitar este o protein\xc4\x83-compus, beta-glucan.\n_START_SECTION_\nPreparare\n_START_PARAGRAPH_\nFoalele vacii sunt de consumat numai \xc3\xaen stadiu t\xc3\xa2n\xc4\x83r, pentru c\xc4\x83 cu b\xc4\x83tr\xc3\xa2ne\xc8\x9bea devin clar am\xc4\x83ruie \xc8\x99i fibroase. Ele pot fi preparate ca Pleurotus ostreatus (p\xc4\x83str\xc4\x83vul de fag), fiind \xc3\xaens\xc4\x83 mai aromatice, de exemplu \xc8\x99i \xc3\xaen combinare cu \xc8\x99unc\xc4\x83 afumat\xc4\x83 \xc8\x99i cognac, asem\xc4\x83n\xc4\x83tor bure\xc8\x9bilor iepure\xc8\x99ti (Polyporus umbellatus)._NEWLINE_Maitake este una dintre cele mai apreciate ciuperci din Japonia \xc8\x99i China, celelalte fiind Shiitake, Shimeji \xc8\x99i Enoki). Ele sunt folosite \xc3\xaentr-o mare varietate de feluri de m\xc3\xa2ncare acolo, dar \xc8\x99i \xc3\xaen alte \xc8\x9b\xc4\x83ri din Asia de Est, fiind adesea un ingredient cheie pentru Sukiyaki._NEWLINE_Ciuperca poate provoca alergii \xc3\xaen cazuri rare.'